Geneviève Bujold

Geneviève Bujold (* 1. Juli 1942 in Montreal) is en franko-kanaadsche Schauspelersche. 

 Leven un Loopbahn 
Bujold hett twölf Johren an en kathoolsche School ünner strenge Optucht tobröcht un güng denn na’t Conservatoire d’art dramatique de Montréal. Ehr Schauspeelutbilln weer klassisch frankophil, wat in ehrn Fall dorto föhrt hett, dat se mit en Theatergrupp na Paris gahn is. Dor is se för’n Film opdeckt worrn. 

Ehr Filmdebüt harr Bujold in’t Johr 1963 in den Film Amanita Pestilens, den eersten längeren Film vun René Bonnière. In de 1960er Johren harr se eenigen Spood in’t franzöösche Kino un hett Filmen dreiht ünner Lüüd as Alain Resnais, Philippe de Broca un Louis Malle. In de Hollywood-Produkschoon Anne of the Thousand Days vun 1969 hett se de Titelrull vun de Anne Boleyn speelt un is dorför mit den Golden Globe uttekent worrn un weer sogor för’n Oscar nomineert. Se hett dorna in vele wietere Filmen speelt.

1971 hett se vun ehr Rull in den Film Mary, Queen of Scots torüchpeddt, de se vörher toseggt harr. Dat Studio hett ehr dorophen op 750.000 US-Dollar Schadensutgliek verklaagt. Acht töög Bujold 1978 op sik, as se as een vun de eersten Fronslüüd de Hööftrull in en Actionfilm, neemlich den Medizin-Thriller Coma vun Michael Crichton speelt hett. Mitt vun de 1990er Johren is se na wenige Dreihdaag ut de Feernsehreeg Star Trek: Voyager utscheedt un hett de Hööftrull ehr Kollegin Kate Mulgrew överlaten.

Se weer vun 1967 bit 1973 mit den Filmspeelbaas Paul Almond verheiraat un hett mit em en Söhn, Matthew Almond.

 Filmografie (Utwahl) 
 Johr Titel Synchroonsnacker 1963 Amanita Pestilens   1964 La fleur de l’âge, ou Les adolescentes   1966 La guerre est finiedt.: Der Krieg ist vorbei Angelika Bender 1966 Le roi de coeurdt.: Herzkönig   1967 Le voleudt.: Der Dieb von Paris Monika Barth 1968 Isabel Arianne Borbach (Synchro 1989) 1969 Anne of the Thousand Daysdt.: Königin für tausend Tage Marianne Lutz 1970 Act of the Heart   1971 The Trojan Womendt.: Die Troerinnen Maddalena Kerrh 1973 Kamouraskadt.: Kamouraska – Eine mörderische Liebe Helga Anders 1974 Earthquakedt.: Erdbeben Marianne Lutz 1976 Swashbucklerdt.: Der scharlachrote Pirat Cornelia Meinhardt 1976 Obsessiondt.: Schwarzer Engel Cornelia Meinhardt 1977 Un autre homme, une autre chancedt.: Ein anderer Mann, eine andere Frau   1978 Coma Marianne Lutz 1980 The Last Flight of Noah’s Arkdt.: Bruchlandung im Paradies   1980 Final Assignmentdt.: Der eiserne Vorhang   1982 Monsignor Susanna Bonaséwicz 1984 Tightropedt.: Der Wolf hetzt die Meute Brigitte Grothum 1988 The Modernsdt.: Wilde Jahre in Paris Anita Lochner 1988 Dead Ringersdt.: Die Unzertrennlichen Evelyn Maron 1990 False Identitydt.: Labyrinth der Vergangenheit   1991 Rue du Bac   1993 An Ambush of Ghosts   1996 Dead Innocentdt.: Stirb für mich   1996 The Adventures of Pinocchiodt.: Die Legende von Pinocchio Marianne Lutz 1999 Eye of the Beholderdt.: Das Auge   2002 La turbulence des fluides   2003 Finding Home   2004 Downtown: A Street Taledt.: Kids II – In den Straßen Brooklyns   2006 Disappearances   2006 Délivrez-moi   2009 The Trotsky   2012 Still Minedt.: Für immer dein Kerstin Sanders-Dornseif 2013 The Legend of Sarila, Stimm   2013 Northern Borders   2015 Chorus  

 Utteken 
De Schaupelersche weer bit hüüt (Stand: November 2010) för 21 Filmpriesen vörslahn, dorünner ok eenmol för den Oscar in de Kategorie Best Hööftdorstellersche för ehr Rull in Anne of the Thousand Days. Dörteihn Utteken hett se bit hüüt wunnen, dorünner:
 1966: den Suzanne Bianchetti Award
 1968: den Kanaadschen Film-Pries in de Kategorie Best Hööftdorsteller för Israel
 1970: den Golden Globe in de Kategorie Best Hööftdorstellersche – Drama för Anne of the Thousand Days
 1970: den Etrog in de Kategorie Best Hööftdorstellersche för Act of the Heart
 1988: den LAFCA Award in de Kategorie Best Nevendorstellersche för Dead Ringers un The Moderns
 2002: den Chloe Award
 2003: den Pries för’t Levenswark vun’t Queens Film Festival

 Weblenken 

 Indrag in de Canadian Film Encyclopedia

Kategorie:Schauspeler
Kategorie:Börger von Kanada
Kategorie:Fru
Kategorie:Boren 1942